15.5.2023.
HR
Službeni list Europske unije
C 173/27
Tužba podnesena 21. ožujka 2023. – Europska komisija/Republika Malta (Predmet C-181/23) (2023/C 173/37) Jezik postupka: engleski Stranke Tužitelj: Europska komisija (zastupnici: C. Ladenburger, E. Montaguti, J. Tomkin, agenti) Tuženik: Republika Malta
Tužbeni zahtjev Tužitelj od Suda zahtijeva da: — utvrdi da je, time što je uspostavila i provodila institucionalizirani program, kao što je Stjecanje malteškog državljanstva naturalizacijom za iznimne zasluge postignute izravnim ulaganjem na temelju članka 10. stavka 9.
Zakona o malteškom državljanstvu, kako je izmijenjen Zakonom o malteškom državljanstvu (izmjena br.
2) iz 2020. i uredbama o dodjeli državljanstva za iznimne zasluge iz 2020., kojima se, ako ne postoji stvarna veza tražitelja i države, predviđa naturalizacija, u zamjenu za unaprijed određena plaćanja ili ulaganja, Republika Malta povrijedila obveze koje ima na temelju članka 20.
UFEU-a i članka 4. stavka 3.
UEU-a; — naloži Republici Malti snošenje troškova.
Tužbeni razlozi i glavni argumenti Nakon izmjene Zakona o malteškom državljanstvu u studenome 2013., Malta je 2014. predstavila svoj prvi program stjecanja državljanstva za ulagače.
Program iz 2014. naknadno je zamijenjen programom „Stjecanje malteškog državljanstva naturalizacijom za iznimne zasluge postignute izravnim ulaganjem” 2020. godine.
Novi program uspostavljen je Zakonom o malteškom državljanstvu (izmjena br.
2.) iz 2000. godine i uredbama o dodjeli državljanstva za iznimne zasluge iz 2020.
Pravu unije protive se programi dodjele nacionalnog državljanstva ulagačima kojima se omogućuje sustavno dodjeljivanje državljanstva države članice u zamjenu za unaprijed određena plaćanja ili ulaganja ako nije ispunjen zahtjev postojanja stvarne veze između države članice i pojedinca o kojem je riječ.
Komisija smatra da je program Stjecanje malteškog državljanstva naturalizacijom za iznimne zasluge postignute izravnim ulaganjem iz 2020. takav nezakonit program dodjele državljanstva ulagačima.
Uspostavom i provođenjem takvog programa Malta ugrožava i umanjuje bit i integritet državljanstva Unije, čime povređuje članak 20.
UFEU-a i načelo lojalne suradnje iz članka 4. stavka 3.
UEU-a.
Tužba podnesena 24. ožujka 2023. – Europska komisija/Portugalska Republika (Predmet C-191/23) (2023/C 173/38) Jezik postupka: portugalski Stranke Tužitelj: Europska komisija (zastupnici: C. Hermes i L. Santiago de Albuquerque, agenti) Tuženik: Portugalska Republika